मनोरंजन,सामयिक और चटख बनाने के फेर में चैनल ने जिस सेट का इस्तेमाल किया है वो कहीं से स्वाभाविक नहीं लग रहे. लग रहा है कि सबकुछ फार्म हाउस की शादी के सजावट हों और उसके बीच वस्तुओं की मौजूदगी आज से चार सौ साल के पहले के भारत की समझ को छिन्न-भिन्न करती है. कई फ्रेम्स तो जैसे सीधे विंडो-7-8 की स्क्रीन सेवर से उठाकर चिपका दिए गए हों खासकर जहां प्रकृति को दिखाया जा रहा है. आपको बार-बार एहसास होगा कि कहीं संजय लीला भंसाली की कोई सेट तो हाथ नहीं लग गया जिस पर कि इस सीरियल को शूट कर लिया गया. सीरियल के पीछे लचर रिसर्च साफ झलकता है.